UPDATE: 137 de persoane au fost ucise și 182 rănite.
Au fost arestaţi 11 suspecţi, inclusiv patru bărbaţi care se crede că ar fi fost implicaţi direct în atac. Cei patru ar fi fost capturaţi în regiunea rusă Briansk, care se învecinează cu Ucraina şi Belarus, şi au fost aduşi la Moscova pentru a fi interogaţi.
Stat Islamic Provincia Khorasan (ISKP), ramură a grupării Stat Islamic cu baza în Afganistan şi Pakistan, a revendicat atacul, însă autorităţile ruse nu au făcut deocamdată declaraţii oficiale asupra acestei revendicări.
Un atac armat a avut loc, vineri seară, la o sală de concerte de la periferia Moscovei, soldat cu cel puţin 40 de morţi şi peste 100 de răniţi.
La câteva ore, atentatul a fost revendicat de gruparea militantă sunită Stat Islamic.
"Combatanţi ai SI "au atacat o mare adunare (…) în împrejurimile capitalei ruse Moscova", a transmis gruparea teroristă pe unul dintre conturile sale de pe Telegram, potrivit France Presse.
Cinci bărbaţi înarmaţi şi îmbrăcaţi în uniforme de camuflaj au deschis focul asupra mulţimii la un concert desfăşurat la sala Crocus City Hall de lângă Moscova, a anunţat serviciul federal de securitate al Rusiei,